Wimbledon-mesterskabet i damedouble 2018

Wimbledon-mesterskabet i damedouble 2018 var den 96. turnering om Wimbledon-mesterskabet i damedouble. Turneringen var en del af Wimbledon-mesterskaberne 2018, og hovedturneringen med deltagelse af 64 par blev spillet i perioden 4. - 14. juli 2018 i All England Lawn Tennis and Croquet Club i London, Storbritannien, mens kvalifikationen blev afviklet i Bank of England Sports Club i Roehampton i ugen inden hovedturneringen.

Mesterskabet blev vundet af Barbora Krejčíková og Kateřina Siniaková, der var seedet som nr. 3, og som i finalen vandt med 6-4, 4-6, 6-0 over Nicole Melichar og Květa Peschke (seedet 12) i en finalekamp, som undtagelsesvis ikke blev afviklet på Centre Court. Kampen var blevet flyttet til No.1 Court, fordi programmet på Centre Court trak ud. De to 22-årige tjekker vandt dermed deres anden grand slam-titel i træk, eftersom de fem uger tidligere også havde vundet French Open-mesterskabet. For begge spillere var sejren deres anden grand slam-titel i karrieren.

Jekaterina Makarova og Jelena Vesnina var forsvarende mestre, men Vesnina kunne ikke deltage på grund en skade, og derfor spillede Makarova i stedet sammen med Vera Zvonarjova. Det russiske makkerpar tabte i anden runde Elise Mertens og Demi Schuurs.

Resultaterne betød, Tímea Babos, efter turneringen for første gang i sin karriere overtog førstepladsen på WTA's verdensrangliste i double, mens sejren medførte, at Siniaková og Krejčíková også avancerede på ranglisten til hhv. anden- og fjerdepladsen, hvilket ligeledes var ny personlig rekord for begge spillere.

Pengepræmier og ranglistepoint 

Den samlede præmiesum til spillerne i damedouble androg £ 2.007.000 (ekskl. per diem), hvilket var en stigning på 10,3 % i forhold til året før.

Hovedturnering

Deltagere 

Hovedturneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering i double.
 3 par, der har modtaget et wildcard (markeret med WC).
 4 par, der var gået videre fra kvalifikationsturneringen (markeret med Q).

Tre af de direkte kvalificerede par meldte efter kvalifikationens start afbud til hovedturneringen, og de blev derfor erstattet af tre lucky loser-par fra kvalifikationen (markeret med LL).

Seedede spillere 

De 16 bedst placerede af deltagerne på WTA's verdensrangliste pr. 25. juni 2018 blev seedet:

Wildcards 

Tre par modtog et wildcard til hovedturneringen.

Kvalifikanter 

Fire par fra kvalifikationen kvalificerede sig til hovedturneringen.

På grund af afbud til hovedturneringen fra tre af de direkte kvalificerede par, opnåede yderligere tre par adgang til hovedturneringen som lucky losere.

Resultater

Kvartfinaler, semifinaler og finale

Første, anden og tredje runde

Kvalifikation 

Kvalifikationsturneringen blev spillet i Bank of England Sports Club i Roehampton i perioden 27. - 28. juni 2018 med deltagelse af 16 par, der spillede om fire ledige pladser i hovedturneringen. To af de 16 par deltog i kvalifikationen på grundlag af et wildcard.

Følgende fire par kvalificerede sig til hovedturneringen.

Følgende par opnåede en plads hovedturneringen som lucky losere.

Resultater

Se også 
 Wimbledon-mesterskabet i herresingle 2018
 Wimbledon-mesterskabet i damesingle 2018
 Wimbledon-mesterskabet i herredouble 2018
 Wimbledon-mesterskabet i mixed double 2018

Eksterne henvisninger 
 Wimbledon

Noter 

Wimbledon-mesterskaberne 2018
2018
WTA Tour 2018